— Адкрыў я імя доктара медыцыны Міхаіла Гамаліцкага (1791—1861 гг.), ён першым у свеце пачаў займацца пераліваннем крыві. Знайшоў пра яго звесткі ў архіве ў Гродне. У Польскім слоўніку біяграфічным пра яго была кароценькая інфармацыя. Дык пасля нават правялі навуковую канферэнцыю на базе Гродзенскага медуніверсітэта! Прыехалі вучоныя з Францыі, Польшчы, Літвы, Латвіі. А на другі дзень наведаліся на Івацэвіччыну і адкрылі на валуне памятны знак да 200-годдзя з дня нараджэння Міхаіла Гамаліцкага.